CELEX: 62008CN0227
Language: fi
Date: 2008-05-26 00:00:00
Title: Asia C-227/08: Ennakkoratkaisupyyntö, jonka Audiencia Provincial de Salamanca (Espanja) on esittänyt 26.5.2008 — Eva Martín Martín v. EDP Editores, S.L. ja Juan Caballo Bueno

30.8.2008   
            
            
               FI
            
            
               Euroopan unionin virallinen lehti
            
            
               C 223/20
            
         Ennakkoratkaisupyyntö, jonka Audiencia Provincial de Salamanca (Espanja) on esittänyt 26.5.2008 — Eva Martín Martín v. EDP Editores, S.L. ja Juan Caballo Bueno
   (Asia C-227/08)
   (2008/C 223/32)
   Oikeudenkäyntikieli: espanja
   Ennakkoratkaisua pyytänyt tuomioistuin
   Audiencia Provincial de Salamanca
   Pääasian asianosaiset
   
      Valittaja: Eva Martín Martín
   
      Muut osapuolet: EDP Editores, S.L. ja Juan Caballo Bueno
   Ennakkoratkaisukysymys
   Onko [EY] 153 artiklaa yhdessä [EY] 3 ja [EY] 95 artiklan, samoin kuin Euroopan unionin perusoikeuskirjan 38 artiklan kanssa sekä muualla kuin elinkeinonharjoittajan toimitiloissa neuvoteltuja sopimuksia koskevasta kuluttajansuojasta 20.12.1985 annettua neuvoston direktiiviä 85/577/ETY (1) ja erityisesti sen 4 artiklaa tulkittava siten, että tuomioistuin, jonka ratkaistavana on ensimmäisessä oikeusasteessa annetusta ratkaisusta tehty valitus, voi todeta viran puolesta mitättömäksi kyseisen direktiivin soveltamisalaan kuuluvan sopimuksen, vaikka vastaajana oleva kuluttaja ei ole vedonnut tähän mitättömyyteen missään vaiheessa maksamismääräysmenettelyyn antamassaan vastauksessa, istunnossa tai muutoksenhakumenettelyssä?
   
      (1)  EYVL L 372, s. 31.